User:Irinilolou/sandbox/Ειρήνη Λώλου

Η Ειρήνη Λώλου γεννήθηκε στα Παλιάμπελα Αιτωλοακαρνανίας και έζησε εκεί μέχρι τα 17 της χρόνια. Έφυγε από τη γενέτειρά της για να συνεχίσει τις σπουδές της στη Θεσσαλονίκη, στη σχολή MARKETING. Παράλληλα παρακολούθησε μαθήματα μουσικής και φωνητικής στο τμήμα Τζαζ στο "Σύγχρονο Ωδείο" και στη συνέχεια μαθήματα Βυζαντινής μουσικής στο "Μακεδονικό Ωδείο" Θεσσαλονίκης. Ξεκίνησε να ασχολείται επαγγελματικά με τη μουσική στα φοιτητικά της χρόνια, τραγουδώντας σε επιλεγμένους χώρους και δίνοντας πάντα ιδιαίτερη προσοχή στο ύφος των τραγουδιών που ερμήνευε. Το 1992 συμμετέχει στο φεστιβάλ Ελληνικού τραγουδιού Θεασ/νίκης.

Το 2002 κυκλοφόρησε η πρώτη της δισκογραφική δουλειά από την MBI με τίτλο "Κόκκινο Βλέμμα ", με έντεχνο ύφος και έθνικ επιρροές. Τους στίχους υπογράφει η Όλγα Βλαχοπούλου και τη μουσική ο Ηλίας Σαλσάς. Στο δίσκο συμπεριλαμβάνεται και το αραβικό τραγούδι "Yalli Wahishni".

Το 2005 - 2006 κυκλοφορούν από την Ε.Λ.Ι δύο δίσκοι με παραδοσιακά τραγούδια με τίτλο "Πασχαλιάτικο Γλέντι ", καθώς και ένας με χριστουγεννιάτικα τραγούδια και κάλαντα.

Το 2008 κυκλφορεί από την 3Pi ένας δίσκος με διασκεύες παραδοσιακών τραγουδιών με τίτλο "Όλη η Ελλάδα μια γειτονιά ".

Το 2013 - 2014 κυκλοφορεί τρία single τραγούδια: "Έλα", "Βασίλισσα" και "Παλίρροια", σε στίχους και μουσική του Μάκη Καλαϊτζή. Το 2016 κυλοφορεί το τραγούδι "Μάνα" όπου υπογράφει η ίδια τους στίχους και τη μουσική ο Ηλίας Σαλσάς.

Το 2018 κυκλοφορεί το "Εφέκες την Ειρήνη σ’" από την ΜΚ productions, ένα ποντιακό τραγούδι σε στίχους του Βασίλη Μωυσιάδη και μουσική του Μπάμπη Κεμανετζίδη.

Ερμηνεύει ένα ποικίλο ρεπερτόριο ελληνικό και ξένο, ξεκινώντας από τζαζ και φτάνοντας σε λαϊκό και παραδοσιακό. Έχει δώσει διάφορες συναυλίες με το δικό της μουσικό σχήμα, αλλά και σε συνεργασία με άλλους αξιόλογους καλλιτέχνες στην Ελλάδα και στο εξωτερικό. Παράλληλα εργάζεται σε κέντρα διασκέδασης, μουσικές σκηνές, ξενοδοχεία και καζίνο.